Document ID: /fineweb-2-swissfilter-quality_10-filterrobots/filtered/01308.jsonl.gz/1569

Lajme
Doli në ballkon për të bërë foto, shqiptari nga Zvicra vdes në mënyrë tragjike
28-vjeçari shqiptar humb jetën tragjikisht nga ballkoni i hotelit në Tiranë
Një aksidenti tragjik ka ndodhur në një hotel në Tiranë, ku A.M. 28-vjeç, humbi jetën pasi ra nga kati i pestë, transmeton albinfo.ch.
A.M. banonte në Zvicër, derisa në Shqipëri ishte vetëm për pushime.
Departamenti Federal i Punëve të Jashtme konfirmon vdekjen e tij, i cili ishte me shtetësi zvicerane, shkruajnë mediat zvicerane.
Raportohet se viktima doli në ballkonin e hotelit për të bërë fotografi, mirëpo për shkak se hekurat e ballkonit ishin të ndryshkur, për një moment ata u këputen dhe shqiptari 28-vjeçar me nënshtetësi zvicerane ra nga ajo lartësi.
Vlen të theksohet se për këtë rast tragjik ka raportuar edhe media zvicerane “20.min”, ku ka marrë informata nga punëdhënësi i të ndjerit.
“Ende nuk mund ta besoj”, thotë VM *, punëdhënësi i viktimës, për median zvicerane.
Mustafi punoi si shofer në kompaninë e tij të transportit: “Ai ishte një punonjës shembullor dhe një mik i mirë”.
Shefi e përshkruan të ndjerin si person “shumë të dashur”, derisa edhe e konfirmoi se i ndjeri ishte në pushime në Tiranë për pesë ditë, duke lënë pas vete dy fëmijë të moshave dy dhe katërvjeçare.
Në fund, punëdhënësi i shpreh ngushëllime familjes së viktimës.
Gjithashtu, edhe Departamenti Federal i Punëve të Jashtme (FDFA) konfirmoi vdekjen e A.M. për agjencinë e lajmeve Keystone-SDA.
Në një version të parë të artikullit u tha se viktima ishte një mësues. Ky informacion u shpërnda fillimisht nga mediat shqiptare dhe pas kërkimeve është vërtetuar se ky informacion është i rremë.
Të ngjashme
Balerini Eno Peçi mban koncert nesër te Sheshi “Skënderbej” në Tiranë
Të tjera nga Lajme
E-Diaspora
-
Mira Murati mes 25 grave më me ndikim në botë, sipas Financial Times Aktorja Margot Robbie, këngëtarja Beyoncé, Presidentja e Komisionit Evropian, Ursula von der Leyen, shqiptarja Mira Murati,...
-
VIDEO
SPEEEX lanson platformën e re që promovon Kosovën në diasporë
-
Mediat suedeze: Gruaja që u vra nga grabitësit në Prishtinë ishte shtetase e Suedisë
-
Mynih: Organizohet simpozium shkencor për diasporën
-
Shkolla Shqipe në Ostermundigen shënoi Festën e Flamurit Kombëtar
Jeta në Zvicër
-
Fotografi zviceran, në kërkim të fëmijëve shqiptarë, të fotografuar në vitet `90 Ata që duan të shohin “rezultatin” e këtyre kërkimeve, mund të kënaqin kureshtjen duke parë filmin...
-
10 ngjarje në Zvicër që nuk duhet t’i humbisni këtë dhjetor
-
Çfarë është “frenimi i borxhit” në Zvicër dhe si ndikon ai te banorët?
-
Hapen më shumë zona për sportet dimërore, vendet ku mund të skijoni në fundjavë
-
Nëntori me shi dhe i nxehtë në Zvicër